**VUOSIKOKOUS 2022**

Aika 23.1.2022 klo 12.00

Paikka Etäyhteydellä Google Meet -kokoussovelluksessa

1. **KOKOUKSEN avaus**

Puheenjohtaja Miikka Peltonen avasi kokouksen klo 12:03.

1. **Kokouksen järjestäytyminen**

Valittiin kokoukselle puheenjohtaja ja sihteeri sekä kaksi pöytäkirjantarkastajaa ja ääntenlaskijaa.

Puheenjohtaja: Ahti Nopanen

Sihteeri: Seppo Sivula

Pöytäkirjantarkastajat ja ääntenlaskijat: Jukka Närhi ja Marko Lääti

1. **Kokouksen laillisuus ja päätösvaltaisuus**

Kokouksesta on ilmoitettu Kymen Sanomat -lehdessä 15.1.2022 ja yhdistyksen WhatsApp-ryhmässä 16.1.2022. Linkki kokoussovellukseen julkaistiin WhatsApp-ryhmässä 22.1.2022.

Laki väliaikaisesta poikkeamisesta yhdistyslaista (375/2021, 5 § 1 mom.) mahdollistaa yhdistysten vuosikokousten pitämisen etäkokouksena koronapandemian aikana.

Osallistujat: Ahti Nopanen, Miikka Peltonen, Jukka Närhi, Mika Anttila, Juha Jaakkola, Seeti Sivula, Pekka Harju, Arto Nopanen, Juha Toikka, Marko Lääti, Hannu Sartopuro, Simo Peltola ja Seppo Sivula.

Päätös: Todettiin kokous laillisesti koolle kutsutuksi ja päätösvaltaiseksi.

1. **Toimintakertomus kuluneelta toimintavuodelta**Hallitus: pj Miikka Peltonen, vpj Mika Anttila, sihteeri Seppo Sivula, Jukka Närhi, Juha Jaakkola, Marko Lääti ja Juha Virsu.

Rahastonhoitajana on toiminut Minna Rosenström.  
  
Hallitus on kokoontunut kaksi kertaa vuoden aikana. Vuosikokous pidettiin 30.1.2021, paikalla oli 13 yhdistyksen jäsentä. Kesäkokous pidettiin 1.8.2021, paikalla oli 16 yhdistyksen jäsentä. Yhdistyksessä oli vuoden 2021 lopussa 108 jäsentä.   
  
Metsästystoiminta ja riistanhoito: Hirvijahdissa käytettiin kaikki haetut hirviluvat, 4 aikuista ja 4 vasaa, sekä myöhemmin saatu yksi aikuisen lisälupa. Jäävänä kanta-arviona metsästysalueella on noin seitsemän yksilöä. Yksi valkohäntäpeuran lupa on toistaiseksi käyttämättä. Jahtipäällikkönä toimi Seppo Sivula. Ajomiesten päällikkönä toimi Marko Lääti. Jäsenet ovat järjestäneet riistan ruokintaa.  
  
Hirvipeijaisia ei järjestetty koronaviruspandemian vuoksi.  
  
Ampuma- ja kilpailutoiminta: Seuran omat harjoitusammunnat pidettiin Metsäkylässä. Kilpailuja käytiin Metsäkylässä ja Kolsilassa. Laser-asetta on ollut mahdollisuus käyttää omatoimiseen harjoitteluun Tahtilassa.

Seura on osallistunut suurpetoyhteislupaan.  
  
Päätös: Hyväksyttiin toimintakertomus.

1. **Toiminnantarkastuskertomus ja toiminnantarkastajien lausunto kuluneelta tilikaudelta. Päätetään tilien hyväksymisestä ja tilinpäätöksen vahvistamisesta**Päätös: Hyväksyttiin ja vahvistettiin tilinpäätös.
2. **Päätetään vastuuvapauden myöntämisestä hallitukselle ja muille tilivelvollisille**Päätös: Myönnettiin vastuuvapaus hallitukselle ja muille tilivelvollisille.
3. **Toimitetaan hallituksen/yhdistyksen puheenjohtajan vaali**Päätös: Valittiin Miikka Peltonen.
4. **Toimitetaan hallituksen jäsenten vaali erovuoroisten tilalle**Hallituksessa jatkavat: Seppo Sivula, Jukka Närhi ja Juha Virsu.  
     
   Erovuorossa: Mika Anttila, Juha Jaakkola ja Marko Lääti.  
     
   Minna Rosenström jatkaa rahastonhoitajana.  
     
   Päätös: Valittiin Mika Anttila, Juha Jaakkola ja Pekka Harju erovuoroisten tilalle.
5. **Toimitetaan kahden toiminnantarkastajan ja heidän varamiestensä vaali**Päätös: Martti Vitikainen ja Olavi Kaukiainen. Varamiehiä ei valittu.
6. **Vahvistetaan toiminta- ja riistanhoitosuunnitelma kuluvaa toimintavuotta varten**  
   Kokoukset: Vuosikokous ja kesäkokous järjestetään sääntöjen määräämällä tavalla. Hallitus kokoontuu tarpeen mukaan.  
      
   Hirvijahti: Hirviluvat haetaan täysimääräisenä. Mahdollisten lisälupien hakemisesta päättää jahtipäällikkö.  
     
   Riistanhoito: Riistapeltotoimintaa jatketaan. Nuolukiviä viedään olemassa oleville paikoille.  
     
   Metsästysmaja: Normaaleja ylläpitotöitä.  
     
   Ampumatoiminta: Seuran omat ammunnat ja seurojen väliset ottelut järjestetään totuttuun tapaan. Tahtilan Laser-ampumarata pidetään toimintakuntoisena.   
     
   Pilkkikilpailut: Pyritään järjestämään yhdessä osakaskunnan kanssa.  
     
   Hirvipeijaiset: Järjestetään maanomistajille, seuran jäsenille ja kyläläisille, jos pandemiatilanne sen mahdollistaa.

Päätös: Hyväksyttiin toimintasuunnitelma.

1. **Hyväksytään toimintavuoden tulo- ja menoarvio sekä päätetään toimihenkilöiden palkkioista**Tulo- ja menoarvio: Jukka Närhi luki kokoukselle tulo- ja menoarvion. Tiedossa ei ole isoja hankintoja.  
     
   Palkkiot: puheenjohtaja 130 €/v, sihteeri 130 €/v ja rahastonhoitaja 200 €/v.  
     
   Päätös: Hyväksyttiin tulo- ja menoarvio sekä toimihenkilöiden palkkiot esitetyllä tavalla.
2. **Päätetään yhdistyksen liittymis- ja jäsenmaksujen suuruus**Jäsenmaksu: 30 €  
     
   Liittymismaksu: 200 €  
   Vieraskortti: 10 €/vrk/hlö  
     
   Metsästysmaan vuokra: 0,25 €/ha  
     
   Seuran pankkitili: FI78 550600 40034 835  
     
   Päätös: Hyväksyttiin esitetyllä tavalla.
3. **Valitaan tarpeelliset jaostot ja toimikunnat**Huvitoimikunta: Valittiin Jukka Närhi, Ahti Nopanen, Mika Anttila ja Martti Vitikainen.
4. **Uudet jäsenhakemukset**Hallitukselle ei ole tullut uusia jäsenhakemuksia.
5. **Päätetään miten RHY:n kokouksessa poissa olevia yhdistyksen jäseniä edustetaan**Päätösesitys: Mikko Luoma ja Miikka Peltonen valittiin yhdyshenkilöiksi, jotka keräävät tarvittaessa valtakirjat yhdistyksen jäseniltä.
6. **Käsitellään muut hallituksen tai yhdistyksen jäsenten hallitukselle vähintään viikkoa ennen vuosikokousta esittämät ja kokouskutsussa mainitut asiat**Ei esityksiä.
7. **Päätetään Suomen Metsästäjäliiton Kymen piirille sekä toimialueen RHY:lle tehtävistä esityksistä**Yhdistys on eronnut Metsästäjäliiton jäsenyydestä.
8. **Muut asiat**

Juha Toikka kertoi Lupinmäen haulikkorataa koskevista asioista. Ratatoimintaa hoitamaan on perusteilla uusi yhdistys, jonka jäseniä ovat hankkeeseen osallistuvat seurat. Arvio kokonaiskustannuksista on tällä hetkellä n. 200 000 €. Haminan kaupunki osallistuu 1/3 osuudella, mukaan lähtevät seurat 1/3 osuudella ja loppu 1/3 pyritään keräämään avustuksilla. Kustannus mukaan lähtevää seuraa kohti on n. 1500 - 2000 €. Radan käyttöoikeus olisi ainoastaan yhdistyksen jäsenseurojen jäsenillä.

Keskusteltiin hankkeesta ja seuran halukkuudesta osallistua siihen.

Merkittiin asia tiedoksi. Hallitus jatkaa asian seuraamista ja voi tarvittaessa tehdä päätöksen hankkeeseen osallistumisesta.

Jukka Närhi toimittaa komendantintoimistoon ajantasaisen nimilistan seuran jäsenistä, jotta seuran jäsenillä on mahdollisuus päästä Lupinmäen muille ampumaradoille.

1. **Käsitellään muut mahdollisesti esille tulevat asiat, joista ei kuitenkaan voida tehdä päätöstä**Keskusteltiin Jorma Peltolan myymästä metsäpalstasta, jonka ostaja on halukas jatkamaan maanvuokrasopimusta, mutta ehtona on ostajan ja hänen puolisonsa hyväksyminen seuran jäseniksi. Asia tullee ajankohtaiseksi kesäkokouksessa.

Juha Toikka muistutti pienpetokilpailusta.

1. **Kokouksen päättäminen**Puheenjohtaja päätti kokouksen klo 13:09.

**Allekirjoitukset**

Ahti Nopanen Seppo Sivula

puheenjohtaja sihteeri

Jukka Närhi Marko Lääti  
pöytäkirjantarkastaja pöytäkirjantarkastaja